અમદાવાદ:સળંગ ત્રણ દિવસની રજા બાદ આજે શેરબજારમાં વધુ ઘટાડો નોંધાયો હતો. આજે શરૂઆતે બીએસઇ સેન્સેક્સ ૩૭૫ પોઇન્ટના ઘટાડે ૨૬,૪૬૫, જ્યારે એનએસઇ નિફ્ટી ૧૧૦ પોઇન્ટના ઘટાડે ૮,૧૮૬ પોઇન્ટની સપાટીએ ટ્રેડિંગમાં જોવા મળી હતી. આમ, આજે શરૂઆતે જ નિફ્ટીએ ૮,૨૦૦નું લેવલ તોડી વધુ નીચે જોવાઇ હતી.ઓટોમોબાઇલ સેક્ટરના શેરમાં ભારે વેચવાલી નોંધાઇ હતી. એ જ પ્રમાણે કન્ઝ્યુમર ડ્યુરેબલ્સ સેક્ટરમાં પણ નરમાઇની ચાલ નોંધાઇ હતી. સ્મોલકેપ અને મિડકેપ સેક્ટરના શેરમાં પણ ભારે વેચવાલી જોવાઇ હતી.